Fārgo (filma)

"Fārgo" () ir 1996. gada ASV un Apvienotās Karalistes kriminālkomēdija, kuras veidotāji ir Džoels un Ītans Koeni. Filmā galvenās lomas atveido Frānsisa Makdormanda, Viljams Meisijs, Stīvs Bušemi, Hārvs Presnels un Pēters Stormare.

Grūtniece, Minesotas štata policiste Mārdža Gundersone (Makdormanda) izmeklē slepkavības uz ceļa, kas norisinās pēc tam, kad auto pārdevējs Džerijs Lundegārds (Meisijs) nolīgst divus noziedzniekus – Karlu un Geiaru (Bušemi un Stormare), lai nolaupītu viņa sievu Džīnu un izspiestu izpirkuma naudu no sava turīgā sievastēva Veina Gundersona. Filmas nosaukums cēlies no Fārgo pilsētas, kur notiek Džerija un noziedznieku tikšanās.

Filmas pirmizrāde notika 1996. gada Kannu kinofestivālā, Džoels Koens ieguva balvu Prix de la mise en scène (labākā režisora balva). Filmu nominēja arī Zelta palmas zara balvai. Filma guva gan komerciālus, gan kritikas panākumus, īpašu uzmanību veltot brāļu Koenu režijai un scenārijam, kā arī Makdormandas, Meisija un Bušemi sniegumam. "Fārgo" ieguva septiņas Amerikas Kinoakadēmijas balvu nominācijas, ieskaitot labākā filma un labākais režisors, no kurām saņēma divas — labākā aktrise galvenajā lomā (Frānsisa Makdormanda) un labākais oriģinālscenārijs (Brāļi Koeni). 2006. gadā filma tika iekļauta ASV Kongresa bibliotēkas Nacionālais kino reģistrā kā "kulturāli, vēsturiski vai estētiski nozīmīga filma". 1998. gadā Amerikas Kinoinstitūts iekļāva "Fārgo" 100 labāko ASV filmu sarakstā.

 Atsauces 

 Ārējās saites 

Kategorija:1996. gada filmas
Kategorija:ASV filmas
Kategorija:Apvienotās Karalistes filmas
Kategorija:Neo-noir
Kategorija:Nacionālajā kino reģistrā iekļautās filmas
Kategorija:Melnās komēdijas
Kategorija:Neatkarīgās filmas
Kategorija:Kriminālkomēdijas
Kategorija:Brāļu Koenu filmas